Andrea's lejlighed er meget centralt beliggende, og det tager kun ca. 5-7 min at gå fra Milano Centrale, hvorfra der er både direkte tog- og busforbindelser til Milano Malpensa (eks. bus hver ½ time).
Derudover er der ikke mere end ca. 20 min til fods fra lejligheden og ind til domkirken (Duomo), og det der betegnes som det absolute centrum af Milano. Ønsker man ikke at gå, er der både metro og sporvogn få minutter fra lejligheden. Skal man til fodbold, tager det ca. ½ time med metroen til San Siro.
Lejligheden ligger i et på en gang livligt kvarter, med masser af restauranter og caféer, og samtidig egentlig ganske roligt, da der er tale om en mindre sidegade.
Lejligheden er enkelt indrettet, men der er alt hvad man skal bruge - og god plads.
Vi boede 4 personer (men der er sovepladser til op til 6).
Særligt lejlighedens store altan er et hit.
Prisen er fornuftig ift. tilsvarende muligheder (lejligheder/hoteller)
Andrea er en enormt gæstfri og imødekommende vært.
Kan varmt anbefales.